המועצה העליונה (אוקראינה)

המועצה העליונה או הראדה העליונה (באוקראינית: Верховна Рада України) היא בית המחוקקים של אוקראינה.

תולדות
מקור השם במילה האוקראינית "ראדה", שפירושה "מועצה" (תרגום מילולי של המושג "סובייט"). בשם זה כונתה האספה אשר אישרה בשנת 1654 את איחודה של אוקראינה עם רוסיה.

הראדה העליונה בת זמננו צמחה מתוך הסובייט העליון של אוקראינה, שהיה בית המחוקקים שלה מאז 1938. ב-28 ביוני 1996 שינה הסובייט העליון ה-14 של אוקראינה את שמו ל"ראדה העליונה השלישית", ובהתאם לכך מוספרו מחדש הסובייטים ה-12 וה-13 כראדות הראשונה והשנייה, בהתאמה.

הרכב וסמכויות
הראדה העליונה היא פרלמנט בן בית אחד ובו 450 צירים. צירים אלה נבחרים בבחירות שוויוניות, חשאיות וישירות לכהונה של 5 שנים (לפני 2006 – לארבע שנים). שיטת הבחירות השתנתה במרוצת השנים משיטה אזורית-רובית טהורה (שאותה ירשו האוקראינים מברית המועצות) לשיטה כללית-יחסית טהורה (נכנסה לתוקף בשנת 2006), עם מספר שלבי ביניים.

בתור בית המחוקקים של אוקראינה, סמכויותיה של הראדה נרחבות: היא מחוקקת חוקים, מאשרת את תקציב המדינה, מאשררת או מבטלת הסכמים, מביעה אמון או אי-אמון בממשלה, ממנה שופטים – ובכלל זה שליש מבית המשפט לחוקה של אוקראינה, יכולה לתקן את חוקת המדינה, קובעת את מדיניות החוץ והפנים, יכולה להכריז מלחמה ושלום ולהדיח את הנשיא.

יושב ראש הראדה
כל ראדה בוחרת מבין חבריה את היושב ראש ואת שני סגניו. היושב ראש הוא המנהל את ישיבות הראדה, חותם על חוקים ושולח אותם לנשיא לשם אישורם, חותם על החלטות הראדה שאינן חוקים ומנהל את עבודתה של השוטפת של הראדה. חוקת אוקראינה מייפה את כוחו של היושב ראש לחתום על חוקים שבוטלו על ידי הנשיא ואשר עברו בראדה בשנית ברוב של שני שלישים.

כמו כן, יושב ראש הראדה ממלא את מקום הנשיא, במקרה שהמשרה מתפנה. ברם, בהיותו ממלא מקום, אין עומדות ליושב ראש כל סמכויות הנשיא, ובפרט אין הוא יכול לפזר את הראדה, למנות פקידים רמי-דרג או להעניק חנינה.

+ יושבי ראש הראדה:  #  שם  תחילת כהונה  סוף כהונה  מפלגה 1  ליאוניד קרבצ'וק  24 באוגוסט 1991  5 בדצמבר 1991  עצמאי 2  איוואן פליושץ'  5 בדצמבר 1991  11 במאי 1994  עצמאי 2  אולכסנדר מורוז  18 במאי 1994  12 במאי 1998  המפלגה הסוציאליסטית האוקראינית 3  אולכסנדר טקצ'נקו  17 ביולי 1998  21 בינואר 2000  מפלגת האיכרים של אוקראינה 4  איוואן פליושץ'  1 בפברואר 2000  14 במאי 2002  מפלגת עממית-דמוקרטית של אוקראינה 5  וולודימיר ליטווין  28 במאי 2002 26 באפריל 2006  מפלגת העם האוקראינית 6  אולכסנדר מורוז  6 ביולי 2006 23 בנובמבר 2007  המפלגה הסוציאליסטית האוקראינית 7  ארסני יאצניוק  4 בדצמבר 2007  12 בנובמבר 2008  עצמאי 8  אולכסנדר לברינוביץ'  12 בנובמבר 2008  9 בדצמבר 2008  עצמאי 9  וולודימיר ליטווין  9 בדצמבר 2008  12 בדצמבר 2012  מפלגת העם האוקראינית 10  וולודימיר ריבק  12 בדצמבר 2012 22 בפברואר 2014  מפלגת האזורים 11  אולכסנדר טורצ'ינוב  22 בפברואר 2014 27 בנובמבר 2014  מפלגת מולדת \החזית העממית 12  וולודימיר גרויסמן  27 בנובמבר 2014  14 באפריל 2016  הסולידריות האירופית 13  אנדריי פארובי  14 באפריל 2016 29 באוגוסט 2019  החזית העממית 14  דמיטרו רזומקוב  29 באוגוסט 2019  7 באוקטובר 2021  משרת העם 15  רוסלן סטפנצ'וק  8 באוקטובר 2021  -  משרת העם

קישורים חיצוניים



*
*
קטגוריה:ערכים שבהם תבנית בריטניקה אינה מתאימה
קטגוריה:אוקראינה: פוליטיקה
אוקראינה